CELEX: 62015CN0038
Language: el
Date: 2015-02-02 00:00:00
Title: Υπόθεση C-38/15: Προσφυγή της 2ας Φεβρουαρίου 2015 — Ευρωπαϊκή Επιτροπή κατά Βασιλείου της Ισπανίας

20.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 127/10
            
         Προσφυγή της 2ας Φεβρουαρίου 2015 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-38/15)
   (2015/C 127/16)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Manhaeve και D. Loma-Osorio Lerena)
   
      Καθού: Βασίλειο της Ισπανίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας παρέβη τις υποχρεώσεις που υπέχει από
               
                           —
                        
                        
                           το άρθρο 4 της οδηγίας 91/271/ΕΟΚ (1) του Συμβουλίου, της 21ης Μαΐου 1991, για την επεξεργασία των αστικών λυμάτων, όσον αφορά τον οικισμό Pontevedra-Marín-Poio-Bueu (Γαλικία), και
                        
                     
                           —
                        
                        
                           το άρθρο 5, παράγραφοι 2 και 3, της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων, όσον αφορά τους οικισμούς Bollulos Par del Condado· Abrera· Berga· Capellades· Figueres· El Terri (Banyoles) και Pontevedra-Marín-Poio-Bueu·
                        
                     
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατόπιν έρευνας η οποία διεξήχθη στο πλαίσιο διαδικασίας παραβάσεως υπ’ αριθ. 2002/2123, η Ευρωπαϊκή Επιτροπή, με έγγραφο οχλήσεως της 19ης Δεκεμβρίου 2003, επέστησε την προσοχή του Βασιλείου της Ισπανίας στην εκτέλεση των υποχρεώσεων που προβλέπονται στα άρθρα 3, 4, 5, 6 και 14 της οδηγίας 91/271 και ιδίως στην επεξεργασία των αστικών λυμάτων στις «ευαίσθητες ζώνες».
   Το αντικείμενο της διαδικασίας περιορίστηκε κατόπιν της συμμορφώσεως της Ισπανίας προς τη νομοθεσία των εγκαταστάσεων αποχετεύσεως, των μεθόδων επεξεργασίας και των απορρίψεων σε ορισμένους οικισμούς. Εντούτοις, η παράβαση των άρθρων 4 και 5 της οδηγίας εξακολουθεί να υφίσταται κατά τον χρόνο ασκήσεως της προσφυγής όσον αφορά τους οικισμούς Bollulos Par del Condado (στην Αυτόνομη Κοινότητα της Ανδαλουσίας), Abrera, Berga, Capellades, Figueres και El Terri-Banyoles (στην Αυτόνομη Κοινότητα της Καταλωνίας) και Pontevedra-Marín-Poio-Bueu (στην Αυτόνομη Κοινότητα της Γαλικίας).
   
      (1)  ΕΕ L 135, σ. 40.